פרויקט פתיחת עונה בליגת העל לכדורגל - Sports Rabbi
בית » כדורגל ישראלי » פרויקט פתיחת עונה בליגת העל לכדורגל
Posted on אוגוסט 17, 2017 by admin in כדורגל ישראלי // 0 Comments
הפועל ב"ש: אלופת המדינה שמתמודדת במוקדמות ליגת האלופות, רוצה לזכות בליגה שנה שלישית ברציפות. לשם כך היא חיזקה את הקבוצה עם כוכבים כמו איסאק קואנקה תומאש פקהארט ודן איינבינדר, ושמרה על שחקנה המצטיין טוני וואקמה.
מכבי ת"א: סגנית האלופה רוצה להחזיר לעצמה את תואר האליפות. ג'ורדי קרויף ירד לקווים, עומר אצילי חתם ואיתו גם כריסטיאן באטוקיו וטינו סוון סוסיץ', אך בעיקר שמרה על הסגל הקיים. בעזרת הסקורר וידאר קיארטנסון, מכבי ת"א תילחם על התואר עד השנייה האחרונה.
בית"ר ירושלים: איבדה לא מעט שחקנים משמעותיים הקיץ ואחרי פיטורי שרון מימר לא יהיה קל לחבר את הקבוצה. אמנם יוסי בניון הצטרף, אך הרכש לא ניראה מספק כדי לסיים במקום השלישי ועם כל הבלגאן הזה הירושלמים ינסו לסיים במקום שמוביל לאירופה.
מכבי פ"ת: הקבוצה מפ"ת אמנם מכרה את הכוכב גידי קניוק, קרלוס קוויאר ועוד כמה שחקנים בולטים, אך היא צירפה שחקנים לא פחות טובים והשנה מאמינה שגם תגיע לאירופה.
בני סכנין: עם עזיבתו של יוסי אבוקסיס והעזיבה של המאמן החדש ז'אירו סבירסקי בני סכנין הביאה את המאמן שנלחם בקרבות תחתית פליקס נעים. עם יכולת חלשה במשחקי ההכנה קשה להמין שסכנין תמצא את עצמה פעם נוספת בפלייאוף העליון.
מכבי חיפה: האם מכבי חיפה מצאה קבוצה מנצחת? הירוקים נראו טוב במשחקי ההכנה והביאו רכש מרשים שכולל את הברזילאים קאיו ואליסון דוס סנטוס, ואת גל אלברמן ממכבי ת"א. היא גם רכשה את גאורגי קוסטדינוב ואת ארנסט מאבוקה, ותקווה להיות העונה פקטור משמעותי בקרב על האליפות.
עירוני קריית שמונה: הצפוניים של איזי שרצקי רוצים לחזור להיות הקבוצה שהייתה תמיד בפלייאוף העליון ולשם כך הביאה את נייג'ל האסלבנייק, קרוב משפחה של. היא השתדרגה גם באפונסו טיירה, קרלוס קוויאר, ובעוד כמה שחקנים עם ניסיון באירופה.
הפועל חיפה: כל שנה מצהיר הבעלים יואב כץ שקבוצתו תגיע לפלייאוף העליון. איך זה נגמר תמיד כולם יודעים וגם השנה לא נראה שהיא תגיע לשם. היא החתימה כמה שחקנים מעניינים, אך לא מעבר לכך.
מ.ס אשדוד: אשדוד ממשיכה לתת הזדמנויות לשחקנים הצעירים דוגמת דין דוד וגדי קינדה. ג'קי בן זקן מכר את אור אינברום, אך הביא את אדילסון באהיה המצויין. היא תנסה להימנע מהתחתית.
הפועל רעננה: בלי חיים סילבס ועם דודו אברהם על הקווים, רבים מספידים את הפועל רעננה כמועמדת בטוחה לירידה. שחקן העבר ינסה להדהים את ליגת העל, אך לא יפתיע אף אחד אם רעננה תיכשל.
בני יהודה: אף אחד לא אומר את זה במועדון, אך לפי משחקי ההכנה של בני יהודה ומשחקיה באירופה, היא יכולה לתפוס מקום בפלייאוף העליון. יוסי אבוקסיס הוא מהמאמנים הטובים בליגה, ובנה סגל טוב בתקציב נמוך.
הפועל אשקלון: אחרי הישרדותה בעונה שעברה, אי אפשר להמר נגד יובל נעים. הוא תמיד יודע להטריף את שחקניו וגם השנה הוא יידע להשאיר את אשקלון בליגה.
מכבי נתניה: סלובודאן דראפיץ' ועוזרו שי ברדה שמרו על החומר הקיים והוסיפו לו מעט. הקבוצה תנסה להישאר בליגה ובעזרת ערן לוי וחבריו זה כנראה גם יקרה.
הפועל עכו: איזה קיץ סוער עבר על הפועל עכו. שיתוף שחקן שלא כחוק, פרשת החוזים הכפולים ועוד המון סיפורים. רבים מאמינים שתרד אך שלומי דורה ינסה להשאיר את עכו בליגה, משימה לא פשוטה בכלל.